146. löggjafarþing 2016–2017.

Þingskjal 1081 — 540. mál.

Svar

samgöngu- og sveitarstjórnarráðherra við fyrirspurn frá Smára McCarthy
um íbúðir og íbúðarhús án íbúa.

1.	Í hversu mörgum íbúðum og íbúðarhúsum eru engir íbúar skráðir til lögheimilis, sundurliðað eftir sveitarfélögum?

Ráðuneytið hefur ekki upplýsingar um fjölda íbúða eða íbúðarhúsa þar sem engir íbúar eru skráðir til lögheimilis vegna þess að einstaklingar eru ekki skráðir með lögheimili í íbúðir heldur á heimilisfang. Þjóðskrá Íslands getur tengt lögheimili við heimilisfang en síðan er ekki vitað hvernig íbúar skiptast innan hússins. Þannig geta 49 íbúar verið skráðir í húsi með 30 íbúðum en Þjóðskrá Íslands hefur ekki upplýsingar um hvort búið sé í öllum 30 íbúðunum.

Aftur á móti tók Hagstofa Íslands saman fjölda íbúða sem ekki voru í notkun árið 2011, en finna má þær upplýsingar á vefsíðu Hagstofu Íslands, hagstofa.is, sem sjá má í eftirfarandi töflu:

Sveitarfélag	Hefðbundnar íbúðir ekki í notkun	Sveitarfélag	Hefðbundnar íbúðir ekki í notkun.
Akrahreppur	25	Ísafjarðarbær	248
Akraneskaupstaður	89	Kaldrananeshreppur	26
Akureyrarkaupstaður	695	Kjósarhreppur	15
Sveitarfélagið Álftanes	36	Kópavogur	167
Sveitarfélagið Árborg	223	Langanesbyggð	44
Árneshreppur	14	Mosfellsbær	117
Ásahreppur	15	Mýrdalshreppur	57
Bláskógabyggð	84	Norðurþing	146
Blönduósbær	55	Rangárþing eystra	102
Bolungarvíkurkaupstaður	49	Rangárþing ytra	89
Borgarbyggð	323	Reykhólahreppur	44
Borgarfjarðarhreppur	31	Reykjanesbær	1.527
Breiðdalshreppur	26	Reykjavík	517
Bæjarhreppur	12	Sandgerðisbær	64
Dalabyggð	115	Seltjarnarnesbær	94
Dalvíkurbyggð	80	Seyðisfjarðarkaupstaður	53
Djúpavogshreppur	44	Skaftárhreppur	50
Eyja- og Miklaholtshreppur	19	Skagabyggð	15
Eyjafjarðarsveit	49	Sveitarfélagið Skagafjörður	234
Fjallabyggð	271	Sveitarfélagið Skagaströnd	28
Fjarðabyggð	270	Skeiða- og Gnúpverjahreppur	56
Fljótsdalshérað	189	Skorradalshreppur	16
Fljótsdalshreppur	8	Skútustaðahreppur	49
Flóahreppur	46	Snæfellsbær	113
Garðabær	118	Strandabyggð	52
Sveitarfélagið Garður	53	Stykkishólmur	96
Grindavíkurbær	62	Súðavíkurhreppur	30
Grímsnes- og Grafnings
hreppur	56	Svalbarðshreppur	4
Grundarfjarðarbær	40	Svalbarðsstrandarhreppur	14
Grýtubakkahreppur	19	Tálknafjarðarhreppur	23
Hafnarfjörður	49	Tjörneshreppur	7
Helgafellssveit	18	Vestmannaeyjabær	110
Sveitarfélagið Hornafjörður	66	Vesturbyggð	166
Hrunamannahreppur	49	Sveitarfélagið Vogar	33
Húnavatnshreppur	42	Vopnafjarðarhreppur	47
Húnaþing vestra	125	Þingeyjarsveit	108
Hvalfjarðarsveit	48	Sveitarfélagið Ölfus	52
Hveragerðisbær	126
Hörgársveit	25

Íbúðir sem ekki voru í notkun þann 31. desember 2011 voru samtals 8.277. Samkvæmt upplýsingum á vef Hagstofu Íslands er um að ræða hefðbundnar íbúðir í einbýlishúsum, hefð
bundnar íbúðir í byggingum með þrjár eða fleiri íbúðir og hefðbundnar íbúðir í byggingum sem ekki eru ætlaðar til íbúðar. Nýrri upplýsingar liggja ekki fyrir.

2.	Hversu margar íbúðir og íbúðarhús, sem hafa enga skráða íbúa, eru nýtt sem gististaður eða fyrir heimagistingu, sundurliðað eftir sveitarfélögum?

Upplýsingar liggja ekki fyrir.

3.	Hversu margar íbúðir og íbúðarhús í eigu lögaðila eru án skráðra íbúa, sundurliðað eftir sveitarfélögum?

Hægt er að sjá hversu margar íbúðir eru í eigu lögaðila en að öðru leyti er ekki hægt að svara spurningunni og vísast hér að öðru leyti til fyrri hluta svars við 1. tölul. fyrirspurnarinn
ar.